EkBass/fiwiki-20250220-pages-articles huggingface dataset:
Veikko Heinonen

Veikko Heinonen (4. lokakuuta 1934 Lahti – 4. marraskuuta 2015) oli suomalainen mäkihyppääjä. Lahden Hiihtoseuraa edustanut Veikko Heinonen voitti mäkihypyssä nuorten Suomen mestaruuden 1951 ja 1952. Aikuisten sarjan huipulle hän nousi 19-vuotiaana 1954. Falunin MM-kisoissa hän sijoittui Matti Pietikäisen jälkeen toiseksi. Heinonen hyppäsi 72,5 ja 76 metriä pitkät hypyt ja voitti pidemmälle hypänneen Ruotsin Bror Östmanin 0,5 pisteellä saatuaan tätä paremmat tyylipisteet. Pietikäisen ja Heinosen mitalit olivat Suomen kaikkien aikojen ensimmäiset mäkihypyn arvokisamitalit. Heinonen lopetti kilpailemisen vuonna 1966 kaaduttuaan harjoitushypyssä ja loukattuaan munuaisensa. Merkittävimpiin saavutuksiinsa hän ylsi vuosina 1954–1956, mutta voittoja niihin ei sisältynyt. MM-kisojen lisäksi hän oli parhaimmillaan toinen Salpausselän, Falunin ja Ounasvaaran hiihtokisoissa. Kulmin lentomäkiviikolla 1956 hän voitti kaksi osakilpailua mutta jäätyään vaivalloisen ja yleislakon viivästyttämän matkan rasittamana ensimmäisessä osakilpailussa kuudenneksi hän sijoittui yhteispisteissä toiseksi Itä-Saksan Werner Lesserin jälkeen. Kulmissa Heinonen hyppäsi uransa pisimmän hypyn, 118 metriä. SM-kisoissa hän oli neljäs 1955 ja seitsemäs 1954 epäonnistuttuaan toisessa hypyssään. Sveitsin mäkiviikolla 1955 Heinonen sijoittui seitsemänneksi. Hän oli Sankt Moritzin osakilpailussa kolmas ja Le Loclessa toinen, mutta kaatuminen Arosan kilpailun ensimmäisessä hypyssä vei mahdollisuudet koko viikon palkintosijoihin. Keski-Euroopan mäkiviikolla 1955–1956 Heinonen kaatui Oberstdorfin kilpailussa ensimmäisen hyppynsä ja sijoittui Garmisch-Partenkirchenissa sijalle 23. Arvokisoihin häntä ei enää MM-kisojen 1954 jälkeen valittu. Veikko Heinonen pelasi Lahden Mailaveikkojen paidassa pesäpallon SM-sarjaa 1953–1958 ja sai kerran SM-hopeaa. Hänen poikansa Kari Heinonen oli maajoukkuetason mäkihyppääjä 1970- ja 1980-lukujen vaihteessa. ==Saavutukset== ===Mäkihypyssä=== * MM-hopeaa Falunissa 1954 * Kulmin lentomäkiviikolla toinen 1956 (kaksi osakilpailuvoittoa) * Cortina d'Ampezzon olympialaisten esikisojen viides 1955 * Sveitsin mäkiviikolla seitsemäs 1955 * Salpausselän kisoissa toinen 1955, kolmas 1954 ja neljäs 1956 * Falunin kisoissa toinen 1956 * Ounasvaaran kisoissa toinen 1954 * SM- kisoissa neljäs 1955 ===Pesäpallossa=== * 1 SM-hopea: 1953 ==Lähteet== * * ===Viitteet=== ==Aiheesta muualla== * Luokka:Suomalaiset mäkihyppääjät Luokka:Vuonna 1934 syntyneet Luokka:Vuonna 2015 kuolleet
Paavo Lukkariniemi

Paavo Lukkariniemi (s. 14. huhtikuuta 1941 Ylitornio) on suomalainen mäkihyppääjä, joka kilpaili 1950- ja 1960-luvuilla. Uran huippuhetki osui vuoden 1966 Oslon maailmanmestaruuskisoihin, joissa Lukkariniemi saavutti normaalimäen pronssia. Samojen kisojen suurmäessä hän sijoittui 13:nneksi. Jo edeltävässä vuodenvaihteessa Lukkariniemi oli menestynyt erinomaisesti Veikko Kankkosen vanavedessä Keski-Euroopan mäkiviikolla voittaen Garmisch- Partenkirchenin Uudenvuodenpäivän osakilpailun ja sijoittuen viikon yhteispisteissä neljänneksi. Hänen uransa pisin hyppy oli 129-metrinen Oberstdorfissa 1961. Paavo Lukkariniemi edusti Ounasvaaran Hiihtoseuraa.Arponen, ym., s. 236 == Lähteet == * === Viitteet === == Aiheesta muualla == * Luokka:Suomalaiset mäkihyppääjät Luokka:Vuonna 1941 syntyneet Luokka:Elävät henkilöt
Garmentti

Garmentti eli temppeli-ihokas (engl. Temple garment) on mormonien temppelissä saama alusasu, joka muistuttaa endaumenttiin osallistunutta niistä siunauksista, joita hänelle on seremonian aikana luvattu, sekä niistä liitoista ja lupauksista, jotka hän on temppelissä tehnyt. Samalla garmentti kuvastaa siunausta ja hengellistä suojaa.. Se on eräänlainen vertauskuvallinen esirippu, joka erottaa ruumiin, "Pyhän Hengen temppelin", (1. Korinttolaiskirje 6:19) muusta maailmasta. Alun alkaen garmentti oli yksiosainen alusasu, jossa oli nilkkoihin ulottuvat lahkeet ja ranteisiin ulottuvat hihat. Garmentissa oli myös korkea kaulus. Osa pienistä mormoniyhteisöistä käyttää vieläkin alkuperäistä garmenttia, mutta Myöhempien aikojen pyhien Jeesuksen Kristuksen kirkko on useaan otteeseen uudistanut asua. Vuonna 1923 garmentin kaulus poistettiin ja hihoja sekä lahkeita lyhennettiin, mikä teki asusteesta miellyttävämmän käyttää. Vuodesta 1979 asu on kaksiosainen ja se ulottuu hieman polven ja olkapään alapuolelle. Temppeli- ihokas on perinteisesti ollut valkoinen kuvastaen liiton solmineen ihmisen viattomuutta ja mormonien yhdenvertaisuutta Jumalan edessä. Nykyään on olemassa myös muunvärisiä garmentteja armeijassa, FBI:ssa, poliisivoimissa, palokunnissa ja rajavartiolaitoksessa palvelevia varten. Ihokkaaseen on kirjailtu neljä "pyhää" merkkiä, jotka toistuvat myös mormonitemppelin esiripussa. Oikean rinnan kohdalle on kirjailtu suorakulma ja vasemman symbolinen, v-kirjaimen muotoinen kompassi, lisäksi navan ja polven kohdalla on viivan muotoinen merkki. Kirkon tuolloisen presidentin David O. McKayn vuonna 1936 antaman selityksen mukaan suorakulma kuvastaa pyhien rehellisyyttä ja suoruutta, kompassi taas muistuttaa heitä siitä, että heidän tulee pitää iankaikkinen elämä kirkkaana päämääränä mielessään ja kulkea sitä kohti pitäen pyhät liitot ja lupaukset. Navan merkki muistuttaa ajallisen ja hengellisen ravinnon tärkeydestä ja polven merkki, joka muistuttaa siitä, että viimeisinä päivinä "jokaisen polven on notkistuttava Jeesuksen edessä ja tunnustettava hänet Herraksi" (Filippiläiskirje 2:10-11). Nämä selitykset on myös liitetty osaksi endaumenttiseremoniaa. Temppelissä käyneitä mormoneita kehotetaan pitämään garmenttinsa yllään koko ajan, mutta se ei ole absoluuttinen vaatimus. Käytännön syistä se toki riisutaan esimerkiksi peseydyttäessä, urheilua harrastettaessa ja sukupuolisen kanssakäymisen ajaksi.. Garmenttia ei tule mielellään näyttää ulkopuolisille, mikäli siihen on vielä kiinnitetty neljä "pyhää merkkiä". Garmentin voi yleensä ostaa temppelien yhteydessä sijaitsevista myymälöistä, joissa ostajalta vaaditaan temppelisuositus. On olemassa myös postimyyntifirmoja, joista garmentin voi tilata postitse. Tällöin tilaajan pitää kuitenkin ilmoittaa syntymäaikansa ja endaumentin saamisen päivä, ja hänen kelvollisuutensa tarkistetaan. == Lähteet == Luokka:Mormonismin käsitteet Luokka:Uskonnolliset vaatteet
Leo Laakso

Leo Unto Edvard Laakso (21. elokuuta 1918 Heinola – 4. huhtikuuta 2002 Helsinki) oli 1940-luvulla kilpaillut mäkihyppääjä. Laakso saavutti mäkihypyn hopeaa Cortina d'Ampezzon MM-kilpailuissa 1941, jotka myöhemmin julistettiin epävirallisiksi. Sankt Moritzin 1948 talviolympialaisten mäkikilpailussa hän sijoittui kuudenneksi. "Lepa" Laakso edusti Lahden Hiihtoseuraa ja voitti mäkihypyn Suomen mestaruuden vuosina 1943 ja 1945. Hän voitti Puijon kisojen mäkikilpailun ensimmäisenä ei-kuopiolaisena vuonna 1937. Salpausselän Kisoissa hän voitti viidesti ja sai Salpausselkä-mitalin numero 13. Ennen mäkihyppyuraa Laakson urheilulajeihin kuuluivat rintauinti ja vesipallo, joissa hän edusti Lahden Uimaseuraa. Hän kiinnostui myös lentämisestä, ja jatkosodassa hän toimi taistelulentäjänä. Laakso kirjoitti ylioppilaaksi 1950-luvulla ja opiskeli teologiaa. Työuransa hän teki työvoimahallinnossa, ja hän jäi osastonjohtajana eläkkeelle 1981. == Lähteet == * === Viitteet === == Aiheesta muualla == * Mäkihypyn olympiatulokset 1948–1960 Luokka:Suomalaiset mäkihyppääjät Luokka:Suomalaiset hävittäjälentäjät Luokka:Vuonna 1918 syntyneet Luokka:Vuonna 2002 kuolleet
Arizona (täsmennyssivu)

Arizona voi tarkoittaa seuraavia asioita: *Arizona, Yhdysvaltain osavaltiota *Arizona City, kaupunki Arizonassa *Arizona, kunta Hondurasissa *USS Arizona, Yhdysvaltain laivaston entinen taistelulaiva
Juhani Kärkinen

Juhani Tapio Antero Kärkinen (28. lokakuuta 1935 Kotka – 29. elokuuta 2019 Lahti) oli suomalainen mäkihyppääjä, joka kilpaili 1950-luvun lopulla ja 1960-luvun alkupuoliskolla. Hän voitti mäkikultaa Lahden MM-kisoissa vuonna 1958. Squaw Valleyn talviolympialaisissa 1960 hän sijoittui kahdeksanneksi. Kärkinen voitti kauden 1960–1961 Keski-Euroopan mäkiviikolla Oberstdorfin osakilpailun ja sijoittui viikon kokonaiskilpailussa viidenneksi. Hänen veljensä Kalevi Kärkinen voitti samalla mäkiviikolla Innsbruckin osakilpailun. Kärkinen edusti Lahden Hiihtoseuraa, ja kotimäessään hän voitti maailmanmestaruuden lisäksi Salpausselän kisojen mäkikilpailun 1959 ja 1963. Voittojensa myötä hän sai Salpausselkä-mitalin nro 26. Suomen mestariksi Kärkinen hyppäsi 1958, 1959 ja 1961. Vuonna 2010 hän sai opetus- ja kulttuuriministeriön jakaman Pro Urheilu -tunnustuspalkinnon. == Lähteet == == Aiheesta muualla == * * Mäkiveljekset Kärkinen. Ylen Elävä arkisto. * Tuplavoitto MM-mäessä 1958. Ylen Elävä arkisto. * Kuva Juhani Kärkisestä vastaanottamassa Pro Urheilu -tunnustuspalkintoa kulttuuri- ja urheiluministeri Stefan Wallinilta Helsingissä, 8. joulukuuta 2010. * Juhani Kärkisen muistokirjoitus Helsingin Sanomissa Luokka:Suomalaiset mäkihyppääjät Luokka:Vuonna 1935 syntyneet Luokka:Vuonna 2019 kuolleet
Irreligious

Irreligious on vuonna 1996 julkaistu portugalilaisen Moonspell-yhtyeen toinen studioalbumi. Sen musiikki on jonkin verran kevyempää kuin yhtyeen aiemmalla levyllä, Wolfheartilla. Levyltä julkaistiin singlenä kappale ”Opium”. Irreligious äänitettiin Woodhouse Studiosilla 23. maaliskuuta – 11. toukokuuta 1996. == Kappalelista == # # # # # # # # # # # Bonuskappale # * == Kokoonpano == * Ares – basso * Fernando Ribeiro – laulu * Mike Gaspar – rummut * Pedro Paixão – koskettimet * Ricardo Amorim – kitara * Birgit Zacher – naislaulu kappaleessa ”Raven Claws” * Markus Freiwald – lyömäsoittimet kappaleessa ”For a Taste of Eternity” == Lähteet == * Irreligiousin kansilehti === Viitteet === == Aiheesta muualla == * Moonspellin kotisivu * Irreligious Last.fm:ssä * * Luokka:Moonspellin albumit Luokka:Vuoden 1996 albumit
Ensio Hyytiä

Ensio Hyytiä (24. maaliskuuta 1938 Rovaniemi – 24. maaliskuuta 2019 Rovaniemi)Kuolinilmoitus, Lapin Kansa 13.4.2019, s. O27 oli suomalainen mäkihyppääjä, joka kilpaili 1950-luvun ja 1960-luvun vaihteessa. Hän voitti Lahden maailmanmestaruuskisojen 1958 mäkihypyn hopeaa. Hyytiä varmisti itselleen hopeamitalin toisen hyppykierroksen huikealla 72,5 metrin hypyllä, joka suoritettiin alennetulta lähtölavalta. Tuo hyppy oli koko kilpailun toiseksi pisin seisottu hyppy. Hyytiä edusti Suomea myös Innsbruckin talviolympialaisten 1964 molempien mäkien kilpailuissa ja voitti erikoismäenlaskun Suomen mestaruuden vuonna 1963 ja muun muassa Ounasvaaran talvikisojen mäenlaskun vuosina 1958 ja 1963. Hyytiä menestyi myös yhdistetyssä ja edusti Suomea tässä lajissa Squaw Valleyn talviolympialaisissa 1960. Seuratasolla Hyytiä edusti Ounasvaaran Hiihtoseuraa. == Lähteet == == Aiheesta muualla == * * Ensio Hyytiä Bio, Stats, and Results Olympics at Sports-Reference.com Luokka:Suomalaiset mäkihyppääjät Luokka:Suomalaiset yhdistetyn hiihtäjät Luokka:Vuonna 1938 syntyneet Luokka:Vuonna 2019 kuolleet
Gottlieb Muffat

Gottlieb Theophil Muffat (1690 – 10. joulukuuta 1770) oli itävaltalainen säveltäjä ja urkuri. Hän oli Georg Muffatin poika. Muffat syntyi Passaussa ja opiskeli Johann Fuxin johdolla Wienissä. Hänet nimitettiin hoviurkuriksi vuonna 1717. Hänen oppilaisiinsa kuului tuleva keisarinna Maria Teresia. Uransa loppupuolella Muffat ilmeisesti lopetti säveltämisen keskittyäkseen yksinomaan urkurintoimeensa. Hän kuoli Wienissä 1770. Muffatin tuotanto koostuu lähinnä kosketinsoitinmusiikista ja edustaa tyypillistä barokkimusiikkia. Joitakin Muffatin teoksia on aiemmin luultu Georg Friedrich Händelin tai Girolamo Frescobaldin säveltämiksi.http://www.hoasm.org/XIIC/MuffatGottl.html == Lähteet == Luokka:Itävaltalaiset säveltäjät Luokka:Barokkisäveltäjät Luokka:Itävaltalaiset urkurit Luokka:Vuonna 1690 syntyneet Luokka:Vuonna 1770 kuolleet
Darkwoods My Betrothed

Darkwoods My Betrothed on suomalainen, vuonna 1992 perustettu, melodista black metalia soittava yhtye. Yhtye julkaisi muutaman demon Virgin's Cunt -nimellä uransa alkuvaiheessa, mutta vaihtoi nimensä myöhemmin nykyisekseen. == Jäsenet == * Pasi Kankkunen – laulu, kitara * Jouni Mikkonen – kitarat * Teemu Kautonen – basso * Tuomas Holopainen – kosketinsoittimet * Kai Hahto – rummut levyllä Angel of Carnage Unleashed === Entiset jäsenet === * Tero Leinonen – rummut * Emppu Vuorinen – soolo- ja akustiset kitarat (Witch-Hunts-levyllä) * Larha – rummut, 2004 * Magician – kosketinsoittimet, 2004 *Spellgoth – laulu, 2004 * Icelord – kitarat, 2004 == Diskografia == ;Studioalbumit * * * * ;Kokoelma-albumit * ;Split-albumit * ;Demot * * == Aiheesta muualla == * Darkwoods My Betrothedin virallinen sivusto * Darkwoods My Betrothed levy- yhtiö Spinefarmin sivustolla Luokka:Suomalaiset black metal -yhtyeet
Kirjasto 10

Kirjasto 10 oli Helsingin kaupunginkirjaston musiikkiin ja tietotekniikkaan painottunut toimipiste, joka toimi 2005–2018 Postitalossa Elielinaukion puolella Helsingin keskustassa. Toimipiste avattiin 1. huhtikuuta 2005 ja suljettiin 30. syyskuuta 2018. Sen palvelut siirtyivät uuteen keskustakirjasto Oodiin, joka avattiin 5.12.2018.http://www.helmet.fi/fi- FI/Kirjastot_ja_palvelut/Kirjasto_10 Kirjasto 10:ssä oli Helsingin yleisten kirjastojen laajin musiikkikokoelma äänitteineen, nuotteineen sekä kirjoineen, joka periytyi pääkirjastosta aiemmin eriytyneeltä Musiikkiasemalta. Tietotekniikkatoiminnot sekä sarjakuva-, elokuvakirja- ja matkaopaskokoelmat puolestaan periytyivät Kirjakaapelilta. Kirjastossa oli jatkuvasti näyttely sekä tapahtumia, kuten konsertteja, paneeleja ja esitelmiä. Lokakuun 2006 ajan Kirjasto 10:n tiloista toimitettiin ja lähetettiin Love Recordsia käsittelevä Loveradio. Ainutlaatuisena, huomiota ansainneena palveluina olivat audio- ja videostudiot asiakkaiden käyttöön. Kirjasto on tunnettu myös monista muistakin innovatiivisista hankkeistaan ja siellä oli muun muassa 3D-tulostin asiakkaiden käytössä. == Lähteet == == Aiheesta muualla == * Miten kirjasto 10:stä tuli Kirjasto 10? Kirjastokaista-video * Kymmenvuotias Kirjasto 10 Kirjastokaista-video Luokka:Lakkautetut Helsingin kaupunginkirjastot Luokka:Kluuvi
Friedrich Kuhlau

Friedrich Daniel Rudolf Kuhlau (11. syyskuuta 1786 – 12. maaliskuuta 1832) oli saksalais-tanskalainen säveltäjä ja pianisti, joka kronologisesti sijoittui klassismin ja romantiikan aikakausien välille. Kuhlau syntyi Saksassa ja opiskeli pianonsoittoa Hampurissa. Hän menetti toisen silmänsä 7-vuotiaana sattuneessa tapaturmassa. Hänen isänsä, isoisänsä ja setänsä soittivat kukin oboeta. Kuhlau työskenteli Hampurissa 1800-luvun alussa niin pianistina, musiikinopettajana kuin säveltäjänä. Kuhlau lähti vuonna 1810 Kööpenhaminaan välttääkseen joutumasta saksalaiseen asepalvelukseen, ja hän saavutti tanskalaisessa musiikkielämässä nopeasti mainetta pianistivirtuoosina ja säveltäjänä. Hän sai Tanskan kansalaisuuden 1813, ja hänellä oli maassa vakituinen asuinpaikka kuolemaansa saakka. Kuhlau kirjoitti mm. pianokonserton, jousikvarteton, useita pianokappaleita ja oopperoita. Hänen tuotantoonsa kuuluu myös runsaasti musiikkia huilulle, jota säveltäjä ei kuitenkaan itse soittanut. == Aiheesta muualla == * Luokka:Saksalaiset säveltäjät Luokka:Tanskalaiset säveltäjät Luokka:Tanskalaiset pianistit Luokka:Vuonna 1786 syntyneet Luokka:Vuonna 1832 kuolleet
Kolmitaajuuspuhelin

Kolmitaajuuspuhelin on matkapuhelin, joka toimii GSM 900/1800/1900 MHz taajuuksilla (yleisesti Aasiassa, Euroopassa ja Afrikassa) tai 850/1800/1900 MHz taajuuksilla (yleisesti Amerikassa). Matkapuhelinverkkojen taajuudet vaihtelevat maiden välillä. Yleisesti ottaen kolmitaajuuspuhelimen ideana on, että yksi sen taajuuksista on tarkoitettu käyttöön ulkomailla. Luokka:Matkapuhelimet
Rinnakkaislaskenta

Rinnakkaislaskenta tarkoittaa rinnakkaisuuden hyödyntämistä yhden laskentatehtävän ratkaisemista samanaikaisesti useita suorittimia tai suoritinytimiä käyttämällä. Rinnakkaislaskentaa käyttämällä suurikin laskentatehtävä voidaan ratkaista nopeasti. Jotta rinnakkaislaskenta on mahdollista, tehtävä täytyy pystyä jakamaan eri suoritinten välillä. Rinnakkaislaskennan ongelmakohtia ovatkin tehtävän jakaminen suoritinten välille mielekkäällä tavalla sekä laskentaprosessien välinen kommunikaatio ja niiden keskinäinen ajoittaminen. Näiden ongelmallisuudesta johtuen rinnakkaislaskennalla saatu nopeusetu ei yleensä ole suorassa suhteessa suoritinten lukumäärään. Rinnakkaislaskentaa käytetään raskaiden laskentatehtävien ratkomiseen muun muassa CSC:n supertietokoneella ja useilla palvelimilla. Rinnakkaislaskennan ongelmakohtien helpottamiseen on kehitetty rinnakkaisohjelmointia tukevia ohjelmointikieliä. ==Katso myös== * Moniytimellisyys (tietotekniikka) * Rinnakkaisuus * Rinnakkaisohjelmointi * Klusteri (tietotekniikka) ==Lähteet== == Aiheesta muualla == Luokka:Ohjelmointi
Percy Williams Bridgman

Percy Williams Bridgman (21. huhtikuuta 1882 – 20. elokuuta 1961)Percy Williams Bridgman oli yhdysvaltalainen fyysikko, jolle myönnettiin Nobelin fysiikanpalkinto vuonna 1946 äärimmäisen korkean paineen mahdollistavan laitteiston keksimisestä ja korkeapainefysiikan alalta tehdyistä löydöistä. Korkeapainefysiikan tutkimuksen lisäksi Bridgman muun muassa kirjoitti lukuisia julkaisuja tieteellisestä menetelmästä ja muusta tieteenfilosofiasta. Bridgman aloitti akateemiset opintonsa Harvardin yliopistossa vuonna 1900 ja valmistui filosofian tohtoriksi fysiikasta vuonna 1908. Valmistumisensa jälkeen hän tutki korkean paineen ilmiöitä koko uransa ajan. Laitteistollaan hän pystyi puristamaan aineita jopa yli 100 000 ilmakehän paineeseen. Korkeassa paineessa hän tutki muun muassa aineiden puristuvuutta, viskositeettia sekä lämmön- ja sähkönjohtavuutta. Kristallografian alalla Bridgman kehitti tavan kasvattaa yksittäiskiteitä. Bridgman meni 1912 naimisiin Olive Waren kanssa ja heidän perheeseensä syntyi kaksi lasta. Vuonna 1961 Bridgman teki itsemurhan sairastuttuaan syöpään. Syvällä maapallon vaipassa 650–2 900 kilometrin syvyydessä esiintyvä perovskiitti on nimetty Percy Williams Bridgmanin mukaan bridgmaniitiksi. ==Lähteet== ==Aiheesta muualla== *Nobelprize.org Percy W. Bridgmanin elämäkerta Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Itsemurhan tehneet Luokka:Vuonna 1882 syntyneet Luokka:Vuonna 1961 kuolleet
Goražde

Goražde on kaupunki itäisessä Bosnia ja Hertsegovinassa, Podrinjen kantonin pääkaupunki. Vuonna 2008 kaupungissa oli 17 500 asukasta.Political Entities & Cantons; Cities Citypopulation Se on teollisuuskaupunki, mutta ympärövällä alueella on paljon hedelmiä viljeleviä maatiloja.Encyclopaedia Britannica: Gorazde, luettu 2.3.2012. Vaikka kaupungissa on ollut 1900-luvun ajan muslimienemmistö, siellä on kuitenkin ollut koko ajan suuri serbivähemmistö. ==Historia== Kaupunki kehittyi keski-ajalla pysähdyspaikkana Drina-joen vartta kulkevalle kauppareitille. Ottomaanit valloittivat alueen 1400-luvulla ja muuttivat aikaisemmin roomalaiskatolilaisen alueen islamilaiseksi. Kaupunki liitettiin Serbiaan vuonna 1918 ja oli osa Jugoslaviaa vuodesta 1946 Bosnian vuoden 1992 itsenäisyysjulistukseen asti. == Lähteet == ==Aiheesta muualla== * Official Website * Gorazde Info website * Gorazde Informational portal Luokka:Bosnia ja Hertsegovinan kaupungit Luokka:Bosnia-Hertsegovinan federaatio
Jorma Etelälahti

Jorma Etelälahti (s. 17. marraskuuta 1951 Toivakka) on entinen suomalainen yhdistetyn hiihtäjä. Etelälahti kilpaili urallaan neljissä arvokilpailuissa. Hän oli Innsbruckin talviolympialaisissa 1976 kahdeskymmenesneljäs, Lahden MM- kisoissa 1978 seitsemästoista, Lake Placidin talviolympialaisissa 1980 kolmastoista ja Oslon MM-kisoissa 1982 seitsemäs. Oslon MM-kisoissa Etelälahti toimi myös Suomen yhdistetyn viestijoukkueen ankkurina. Hän taisteli hopeamitalista Norjan Tom Sandbergin kanssa. Kaksikko päätyi lopulta maaliin niin samanaikaisesti, että hopeamitali jaettiin sekä Suomelle että Norjalle. Kansallisella tasolla Etelälahti voitti kaksi SM-kultaa vuosina 1979 ja 1980. Hän voitti myös kolme SM-hopeaa ja kaksi SM-pronssia. ==Lähteet== == Aiheesta muualla == * Luokka:Suomalaiset yhdistetyn hiihtäjät Luokka:Vuonna 1951 syntyneet Luokka:Elävät henkilöt
Substanssi P

Substanssi P (SP) on 11 aminohaposta koostuva polypeptidi, joka toimii neurotransmitterina eli hermoston välittäjäaineena ja neuromodulaattorina eli hermoston mukauttajana erityisesti kipuimpulssien kuljetuksessa hermoston perifeerisistä reseptoreista keskushermostoon. Keskushermostossa substanssi P on yhdistetty myös mielialan vaihteluiden, levottomuuden, stressin, neurogeneesin eli hermokudoksen muodostumisen, hengitysrytmin ja pahoinvoinnin säätelyyn. Substanssi P vaikuttaa myös vasodilataattorina eli verisuonia laajentavana aineena vapauttamalla typpioksidia verisuonten endoteelistä eli seinämästä, mikä voi aiheuttaa hypotensiota eli alhaista verenpainetta.http://www.answers.com/topic/substance-p Neuropeptidi substanssi P:n sekvenssi eli aminohappojärjestys on COOH-Arg-Pro-Lys-Pro-Gln-Gln-Phe-Phe- Gly-Leu-Met-NH2. Substanssi P:n eli P-aineen eristivät jo v. 1931 von Euler ja Gaddum aivoista ja suolen seinämästä. SP on takykiniineistä tunnetuin.http://www.medicina.fi/fato/10.pdf Substanssi P:n kemiallinen kaava on C63H98N18O13S ja CAS-numero 33507-63-0. Substanssi P vaikuttaa stimuloimalla neurokiniini 1 reseptoria (NK1-reseptori), joka kuuluu G-proteiinikytkentäisten reseptorien takykiniinireseptoreiden alaryhmään. Aivorungon oksennuskeskuksessa on suuret pitoisuudet substanssi P:tä ja NK1-reseptoreita, joilla on ilmeisesti tärkeä tehtävä oksennusrefleksin säätelyssä. Syöpäsairauksien solunsalpaajalääkityksen yhteydessä esiintyvän pahoinvoinnin hoitoon lääkkeeksi on kehitetty aprepitantti niminen substanssi P:n antagonisti, joka salpaa NK1-reseptoreita. Substanssi P:tä on havaittu runsaasti tulehtuneissa nivelissä mm. nivelrikossa. On osoitettu, että endopeptidaasin SP:stä hydrolysoima C-terminaalinen fragmentti SP-(7-11) lisää prostaglandiinien eli tulehduksen välittäjäaineiden ja kollagenaasin eli sidekudosta hajottavan proteaasientsyymin erittymistä kondrosyyteistä eli nivelen rustosoluista mahdollisesti kohottamalla solunsisäisen Ca2+:n pitoisuutta. Prostaglandiinit ja kollagenaasi myötävaikuttavat nivelen tuhoutumiseen. Kapsaisiinin on todettu vaimentavan tulehtuneen nivelen oireita kuluttamalla SP:tä.https://archive.today/20130801120413/http://www.pubmedcentral.nih.gov/articlerender.fcgi?artid=1134268 == Katso myös == * Kapsaisiini == Lähteet == == Aiheesta muualla == *Human Metabolome Database (HMDB): Substance P Luokka:Aivojen välittäjäaineet Luokka:Neuropeptidit
Johann Anton Güldenstädt

Johann Anton Güldenstädt (7. toukokuuta (J: 26. huhtikuuta) 1745 Riika – 3. huhtikuuta (J: 23. maaliskuuta) 1781 Pietari) oli baltiansaksalainen Venäjällä vaikuttanut luonnontieteilijä ja tutkimusmatkailija. Güldenstädt syntyi Riiassa. Hän opiskeli lääketiedettä ja kasvitiedettä Berliinissä ja sai 22-vuotiaana 1767 tohtorin arvon Frankfurt an der Oderin yliopistosta. Seuraavana vuonna hän liittyi Venäjän keisarillisen tiedeakatemian tutkimusretkikuntaan, jonka Katariina II lähetti tutkimaan Venäjän eteläosia. Reitti kulki Ukrainan ja Astrakanin kautta Kaukasukselle ja Georgiaan. Pietariin Güldenstädt palasi 1775. Matkan tulokset ja Güldenstädtin matkapäiväkirja julkaistiin hänen kuolemansa jälkeen Peter Simon Pallasin teoksessa Reisen durch Russland und im Caucasischen Gebürge (1787-91). Güldenstädtin tutkimusretki oli ensimmäinen järjestelmällinen Kaukasusta koskeva selvitys. Retkellä oli myös poliittiset tarkoitusperänsä, sillä Venäjä oli sodassa ottomaanien kanssa, ja Kaukasus oli tärkeä puskurivyöhyke. Retken poliittinen anti oli niin tärkeä, että kohta sen jälkeen Venäjän kiinnostus aluetta ja erityisesti Georgiaa kohtaan kasvoi suuresti. Retken biologinen, geologinen, maantieteellinen ja kielitieteellinen anti oli merkittävä. Güldenstädt teki yksityiskohtaisia muistiinpanoja myös alueiden kielistä. Retken jälkeen Güldenstädtin maine Tiedeakatemiassa kasvoi suuresti, ja hän keskittyi luonnontieteelliseen tutkimukseen. Güldenstädt menehtyi 1781 kuumeeseen. Johann Anton Güldenstädt kuvaili ja nimesi myös lukuisia lintulajeja, muun muassa ruskosotkan ja rantakurvin. Hänen nimeämien kasvien tieteellisen nimen perässä käytetään nimen jälkeen liitettävää auktorilyhennettä Gueldenst.. == Lähteet == == Aiheesta muualla == * * Luokka:Saksalaiset ornitologit Luokka:Venäläiset eläintieteilijät Luokka:Venäläiset kasvitieteilijät Luokka:Venäläiset maantieteilijät Luokka:Venäläiset tutkimusmatkailijat Luokka:Baltiansaksalaiset Luokka:Vuonna 1745 syntyneet Luokka:Vuonna 1781 kuolleet
Jouni Kaitainen

Jouni Mikael Kaitainen (s. 9. kesäkuuta 1980 Lahti) on suomalainen entinen yhdistetyn hiihtäjä, joka kilpaili maailmancup-tasolla vuodesta 1999 vuoteen 2008. Kaitainen voitti joukkuekilpailun pronssia Val di Fiemmen MM-kisoissa 2003. Samoissa kisoissa hän sijoittui 19:nneksi normaalikilpailussa ja 28:nneksi sprinttikilpailussa. Sapporon MM-kisoissa 2007 hän sijoittui sprinttikilpailussa 14:nneksi. Maailmancupin osakilpailuissa Kaitaisen paras sijoitus on kolmas sija normaalikilpailussa Lahdessa maaliskuussa 2003. Kokonaiskilpailussa hän on parhaimmillaan sijoittunut sijalle 16 kaudella 2003–2004. Nuorten MM-kisoista Kaitaisella on kaksi kultaa yhdistetyn joukkuekilpailusta vuosilta 1998 ja 2000 sekä hopeaa normaalikilpailusta 1999.http://www.hiihtoliitto.fi/hiihtoliitto/info/tilastoja/arvokisamitalistit/nuorten_em_mm- kisat/suomalaiset_mitalistit/ == Lähteet == * ===Viitteet=== == Aiheesta muualla == * Kaitainen Suomen Hiihtoliiton sivuilla Luokka:Suomalaiset yhdistetyn hiihtäjät Luokka:Vuonna 1980 syntyneet Luokka:Elävät henkilöt
Žepa

Žepa () on kylä Itä-Bosniassa Serbitasavallassa Rogatican kunnan alueella Drinajoen haaran varrella, Javor- ja Devetakvuorien välissä. Žepa oli eräs serbien saartama alue Bosnian sodassa 1992–1995, kun monet muut alueen kaupungit – Foča, Bratunac ja Zvornik – olivat etnisesti puhdistettuja. Huhtikuussa 1993 Žepa julistettiin YK:n suoja-alueeksi, mutta serbit valtasivat sen heinäkuussa 1995. Vuonna 1991 Žepan väestö oli 2 441, joista 95 % eli 2 330 oli bosniakkeja ja 103 serbejä. ==Aiheesta muualla== *The long way back to Zepa Zepa Luokka:Serbitasavalta
Parnassós

Parnassós () on vuori Píndos-vuoriston kaakkoisosassa Keski-Kreikassa. Sen korkeimman huipun Liákouran korkeus on 2 457 metriä ja prominenssi 1 590 metriä. Parnassós on Kreikan kaikista vuorista kahdeksanneksi korkein. Parnassós ja sen ympäristö muodostavat kansallispuiston nimellä Parnassóksen kansallismetsä (Εθνικός Δρυμός Παρνασσού, Ethnikós Drymós Parnassoú). == Maantiede == Parnassós on yksi Manner-Kreikan suurimmista vuorialueista. Se sijaitsee Boiotian, Fokiin ja Fthiotiin maakuntien (nykyisten alueyksiköiden) alueella Korintinlahden pohjoispuolella ja Delfoin koillispuolella. Parnassóksen korkein huippu on nimeltään Liákoura (Λιάκουρα). Vuori kuuluu Manner-Kreikan pohjois-eteläsuunnassa halkaisevaan laajaan Píndos-vuoristoon. Vuori on pääosin kalkkikiveä. Parnassóksen kansallispuiston pääalueen pinta- ala on hehtaaria. Tämän lisäksi varsinaiseen kansallispuistoon kuuluvat myös Parnassósvuoren korkeimmat huiput sekä muita alueita. Parnassós tunnetaan myös talviurheilukeskuksena. Siellä sijaitsevat Kreikan suurimmat hiihtokeskukset Kelária (Kellária) ja Fterólaka (Fterólakka). Lisäksi vuorella on myös pienempi Gerontóvrachoksen hiihtokeskus. Laskettelurinteitä on yhteensä 23 kappaletta ja 27 kilometriä. Alueella on myös paljon suosittuja vaellusreittejä. == Historia ja mytologia == Kreikkalaisessa mytologiassa vuori sai nimensä heeros Parnassoksesta, joka oli joko Poseidonin tai Kleopompoksen sekä nymfi Kleodoran poika. Parnassos perusti vuoren juurella Delfoissa toimineen Python oraakkelin, josta tuli myöhemmin Apollonille omistettu Delfoin oraakkeli. Myöhemmin koko vuori oli pyhitetty Apollonille ja sitä pidettiin muusien kotipaikkana. Parnassósvuori oli myös se paikka, johon Deukalionin ja Pyrrhan arkki päätyi suuren vedenpaisumuksen lopuksi. Koska Parnassósvuori kytkeytyy mytologiassa muusiin, siihen voidaan viitata ikään kuin taiteiden ja kirjallisuuden alkukotina. Tätä kautta myös suomalainen kulttuurilehti Parnasso on saanut nimensä vuoresta. Parnassóksen kansallispuisto perustettiin vuonna 1939. == Lähteet == == Aiheesta muualla == Luokka:Boiotia Luokka:Fokis Luokka:Fthiotis Luokka:Kreikan kansallispuistot Luokka:Kreikan vuoret
Sisäsuodatin

Sisäsuodatin on akvaarioissa käytetty suodatintyyppi. Laite sijoitetaan nimensä mukaisesti akvaarion sisäpuolelle, jossa se laitteen sisällä olevan sähköpumpun avulla kierrättää vettä altaassa. Vesi imetään suodattimen yleensä alaosassa olevaan suodatinosioon, johon on sijoitettu varsinainen suodatinaines. Vedessä olevat likahiukkaset tarttuvat tähän suodatinainekseen, jonka jälkeen suodatettu vesi kulkeutuu pumppuun ja jälleen akvaarioon. Yleensä sisäsuodatin toimii lähinnä mekaanisena suodattimena eli sihtinä ja varsinaisena tärkeämpänä eli biologisena suodattimena toimii joko akvaarion pohja-aines tai lisäsuodattimena oleva ulkosuodatin tai muu suodatin. Sisäsuodattimen suodatusmateriaalina käytetään yleisemmin vaahtomuovia, mutta joissakin malleissa voidaan käyttää myös ulkosuodattimissa käytettävää sintrattua lasia. Sisäsuodatinta käytetään pienissä altaissa ainoana suodattimena, mutta yleensä noin 200 litran altaista alkaen ulko-suodattimen mekaanisena suodatusteholisänä. Tosin sisäsuodatinta voidaan käyttää myös huomattavasti suuremmissakin altaissa yksinomaisena suodattimena, jos altaan ravinnekuormitus ja kalasto eivät aseta ylimääräisiä vaatimuksia. Syy sisäsuodattimen yleisyyteen lienee sen halpa hinta, helppo puhdistaminen ja mutkaton soveltuvuus pieniin altaisiin, jotka harrastuksessa lienevät lukumäärältään kaikkein suurimpia. Myös mattosuodatin lasketaan sisäsuodattimiin, vaikka se poikkeaakin toiminnaltaan hivenen varsinaisesta sisäsuodattimesta. Tunnetuimpia tuotemerkkejä ovat Eheim, Fluval, Tetratec, Aqua-el, Resun, Regent ja Hydor. ==Lähteet== ==Aiheesta muualla== *aquahoito.info, Omatekoinen sisäsuodatin, Biologisen sisäsuodattimen valmistus Luokka:Akvaariot
Babe Pratt

Walter ”Babe” Pratt (7. tammikuuta 1916 Stony Mountain, Manitoba, Kanada – 16\. joulukuuta 1988) oli kanadalainen jääkiekkoilija. Puolustajana pelanneen Prattin seurat olivat Toronto Maple Leafs, New York Rangers ja Boston Bruins National Hockey Leaguessa. Babe Pratt voitti Stanley Cupin sekä Rangersissa että Maple Leafsissä ja oli keskeisessä osassa mestaruuden saavuttamisessa molemmilla kerroilla. Tammikuussa 1946 Pratt jäi kiinni jääkiekko-ottelujen tulosvedonlyönnistä. Hän myönsi pelanneensa NHL-otteluista, mutta kiisti koskaan lyöneensä vetoa omaa joukkuettaan vastaan. Luvattuaan lopettaa vedonlyönnin hän saattoi jatkaa uraansa pelikiellon jälkeen Toronto Maple Leafsissa. Viimeisen NHL-kautensa hän pelasi Bostonissa 1946–1947 ja jatkoi sen jälkeen pienemmissä seuroissa. Hänestä tuli Vancouver Canucksin hyväntahdon lähettiläs. Babe Pratt sai kohtalokkaan sydänkohtauksensa Vancouverin Pacific Coliseumissa katsoessaan Canucksin peliä 16. joulukuuta 1988. == Tilastot == 1935–36 New York Rangers NHL 17 1 1 2 16 – – – – – 1935–36 Philadelphia Ramblers CAHL 28 7 8 15 48 – – – – – 1936–37 New York Rangers NHL 47 8 7 15 23 9 3 1 4 11 1937–38 New York Rangers NHL 47 5 14 19 56 2 0 0 0 2 1938–39 New York Rangers NHL 48 2 19 21 20 7 1 2 3 9 1939–40 New York Rangers NHL 48 4 13 17 61 12 3 1 4 18 1940–41 New York Rangers NHL 47 3 17 20 52 3 1 1 2 6 1941–42 New York Rangers NHL 47 4 24 28 65 6 1 3 4 34 1942–43 New York Rangers NHL 4 0 2 2 6 – – – – – 1942–43 Toronto Maple Leafs NHL 40 12 25 37 44 6 1 2 3 8 1943–44 Toronto Maple Leafs NHL 50 17 40 57 30 5 0 3 3 4 1944–45 Toronto Maple Leafs NHL 50 18 23 41 39 13 2 4 6 8 1945–46 Toronto Maple Leafs NHL 41 5 20 25 36 – – – – – 1946–47 Hershey Bears AHL 21 5 10 15 23 11 3 5 8 19 1946–47 Boston Bruins NHL 31 4 4 8 25 – – – – – 1947–48 Cleveland-Hershey AHL 52 3 18 21 47 – – – – – 1947–48 Hershey Bears AHL – – – – – 2 0 0 0 0 1948–49 New Westminster Royals PCHL 63 18 48 66 64 12 1 8 9 10 1949–50 New Westminster Royals PCHL 59 8 29 37 56 18 2 6 8 22 1950–51 New Westminster Royals PCHL 65 8 15 23 54 7 0 0 0 4 1951–52 Tacoma Rockets PCHL 63 7 31 38 20 5 0 1 1 0 NHL yhteensä 517 83 209 292 473 63 12 17 29 100 == Saavutuksia == * Stanley Cup 1940 ja 1945 * NHL:n ykköstähdistössä 1944 * Hart Memorial Trophy 1944 (paras pelaaja) * NHL:n kakkostähdistössä 1945 * Hockey Hall of Fameen 1966 * 1998 sijalla 96 The Hockey News -lehden 100 suurimman pelaajan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta == Lähteet == Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat Luokka:Vuonna 1916 syntyneet Luokka:Vuonna 1988 kuolleet
Big Red

Big Red on Wrigleyn purukumimerkki, jota pääasiallisesti myydään Yhdysvalloissa. Purukumi on maultaan vahvasti kanelinen, ja vuonna 2007 myyntihinta oli n. $ 0,30. Euroopassa hieman vastaavanlaista purukumia markkinoidaan nimellä Extra Fire, tosin makueroja purukumien välillä on. Eurooppalaisessa sisaressa makuna on vahvemmin piparjuuri kuin kaneli. Luokka:Makeismerkit Luokka:Purukumi
Vartiomoottorivene 18

Vartiomoottorivene 18 (VMV 18 entinen Suojeluskuntajärjestön SP-1) oli Suomen merivartiolaitoksen vartiomoottorivene, joka otettiin palvelukseen 1944 Suojeluskuntajärjestön lakkauttamisen jälkeen. == Valmistus == Suojeluskuntajärjestö tilasi Aug Eklöf Ab:n telakakalta Porvoosta. SP-1:ksi nimetty alus valmistui 1935. Aluksen pituus oli 22 ja leveys 4 metriä. Sen koneisto tuotti 2x140 hevosvoimaa. Aluksella oli kahdeksan hengen miehistö. == Palvelus == Suojeluskuntajärjestön lakkauttamisen jälkeen luovutettiin sen omistama alus merivoimille, joka luovutti sen edelleen merivartiolaitokselle. Alus luokiteltiin vartiomoottoriveneeksi ja se sai järjestysnumeron 18 eli sen nimeksi tuli VMV-18.Auvinen, Visa s. 150 Siviiliin laiva siirtyi 1958, ja toimi yksityisenä huviveneenä Vaasassa 1990-luvun lopulle saakka. Maattuaan kymmenen vuotta maalla Vaasan satamassa alus sahattiin kappaleiksi vuonna 2008. == Lähteet == * * * * === Viitteet === VMV 18 Luokka:Suojeluskunta
Ebbie Goodfellow

Ebenezer R. Goodfellow (9. huhtikuuta 1907 Ottawa, Ontario – 10. syyskuuta 1985) oli kanadalainen jääkiekkoilija. Hän pelasi puolustajana Detroit Red Wingsin riveissä National Hockey League -liigassa. == Saavutuksia == * Detroit Red Wingsin kapteeni 1934–35 sekä 1938–41 * Stanley Cup 1936, 1937 ja 1940 * Hart Trophy 1940 (arvokkain pelaaja) * Hockey Hall of Fameen 1963 Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat
In Sorte Diaboli

In Sorte Diaboli (lat., suomeksi "Liitossa Saatanan kanssa") on norjalaisen black metal -yhtye Dimmu Borgirin konseptialbumi ja yhdeksäs pitkäsoitto. Albumi on yhtyeen ensimmäinen konseptialbumi: sen kaikki kappaleet muodostavat yhtenäisen tarinan, joka kertoo keskiajalla eläneestä papin apulaisesta, joka hylkää kutsumuksensa ja kääntyy kohti alamaailmaa. Maaliskuussa 2007 In Sorte Diabolin promo vuosi Internetiin. Albumi on black metallin historian merkkiteos, sillä se nousi Norjan albumilistan ykköseksi (vain Behemoth on pystynyt samaan). Albumin kannessa esiintyy demoni Baphomet. ==In Sorte Diabolin eri versiot== Euroopan markkinoille tehty erikoispainos sisältää bonuskappaleen The Ancestral Fever. Lisäksi mukana on bonus-DVD, 32 sivun kirjanen peilatuilla laulunsanoilla ja peili niiden lukemiseen. Kokonaisuus on pakattu nahkakansien sisälle. Pohjois-Amerikan markkinoille tehty erikoispainos sisältää bonuskappaleen The Heretic Hammer ja Japanin markkinoille tehty erikoispainos sisältää Venomin coverkappaleen Black Metal. ==Kappaleet== Kaikki kappaleet säveltänyt ja sovittanut Dimmu Borgir, kaikki sanoitukset Silenoz. # # # # # # # # # # # # "Black Metal" (Venom-cover) (Japanin bonuskappale) == Bonus DVD == # Video Clip “The Serpentine Offering” (04:42) # Making of the album with Dimmu Borgir (studio report) (17:25) # Making of “The Serpentine Offering” video with Dimmu Borgir (21:52) # Photogallery # Mediaplayer # Näytönsäästäjä == Kokoonpano == * Shagrath – laulu * Galder – kitara * Silenoz – kitara * ICS Vortex – bassokitara, laulu * Mustis – kosketinsoitin * Hellhammer – rummut == Arvostelut == * Allmusic: http://www.allmusic.com/album/in-sorte-diaboli-mw0000480592 * Imperiumi.net:http://www.imperiumi.net/index.php?act=albums&id;=6270 * Sputnikmusic: http://www.sputnikmusic.com/review/11876/Dimmu-Borgir-In-Sorte- Diaboli/ * Blabbermouth: 9.5/10http://www.blabbermouth.net/cdreviews/in-sorte- diaboli/ * Metal Storm. 8.3/10http://www.metalstorm.net/pub/review.php?review_id=4372 == Aiheesta muualla == * * == Lähteet == Luokka:Vuoden 2007 albumit Luokka:Dimmu Borgirin albumit Luokka:Konseptialbumit
Kemonomimi

Kemonomimi (獣耳, eläimen korvat) on animeen ja mangaan liittyvä termi, jolla tarkoitetaan ihmishahmoa, jolla on jonkin eläimen piirteitä, kuten korvat tai häntä. ==Nekomimi== Nekomimi (猫耳kissan korvat) on kissamainen ihmishahmo, jolla yleensä on kissan korvat ja häntä. Puhtaan nekomimin tunnistaa sen hiusten, korvien ja hännän samanvärisyydestä. Nekomimejä ovat esimerkiksi: * Azumi Hime (Tokion musta kissatyttö) * Dejiko (Di Gi Charat Nyo) * Nina (Words worth) * Ichigo Momomiya (Tokyo Mew Mew) * Koma (Asagiri no Miko) * Kyō Sōma (Fruits Basket) * Maya (Geobreeders) * Natsuki Sasahara (Hyper Police) * Ritsuka Aoyagi (Loveless) *Takuto Kira (Full Moon wo Sagashite) ==Usagimimi== Usagimimi, tai lyhyemmin usamimi, on ihmishahmo, jolla on kanin korvat. Nämä ovat suosituimpia kemonomimilajeja, ja tällaisia ovat muun muassa: * Alice (Angelic Layer) * Arina Makihara (Waku Waku 7) * Arisu Arisugawa ja useita muita (Kagihime Monogatari Eikyuu Alice Rondo) * Berry Shirayuki (Tokyo Mew Mew à la Mode) (myös andienkissa) * Delmo (Cosplay Complex) * Komugi Nakahara (The SoulTaker ja Nurse Witch Komugi) * Meroko (Full Moon wo sagashite) * Mimika (Usagi-chan de Cue) * Mint Blancmanche (Galaxy Angel) * Momiji Sōma (Fruits basket) * Rami Nana-Hikari ( Keio Flying Squadron series) * Reisen Udongein Inaba ja Tewi Inaba (Imperishable Night) * Usada Akari (Di Gi Charat Nyo) * Usada Hikaru (Tunnetaan myös nimellä Rabi~en~Rose) (Di Gi Charat) * Usahara (Damekko Doubutsu) * Xia Xia (Tower of God) ==Inumimi== Inumimillä on ihmishahmo, jolla on koiran korvat (ja yleensä häntä). Inumimejä ovat esimerkiksi: * Arf (Mahou Shoujo Lyrical Nanoha) * Inuyasha (samannimisestä sarjasta) * Kotaro Inugami (Negima) * Levinas (Desert Coral) * Elga, Luna ja Rino (Inumimi) * Izumi Rio (Full Moon wo sagashite) * Shigure Sōma (Fruits basket) ==Kitsunemimi== Kitsunemimi on ihminen, jolla on ketun korvat ja häntä. "Kyūbi no kitsune" on kitsunemimi, jolla on japanilaisen uskomuksen yhdeksänhäntäisen, taikavoimaisen ketun tavoin yhdeksän häntää. Kitsunemimejä ovat esimerkiksi: * Chizuru (Kanokon) * Lisa (Tsunami Channel) * Meirin ja Tamamo-no-Mae (Yami to Bōshi to Hon no Tabibito) * Ran Yakumo (Perfect Cherry Blossom) * Sakura (Hyper Police) * Shippō (Inuyasha) * Yōko (Inukami!) * Yōko (Tactics) * Yōko Kurama ja Koto (YuYu Hakusho) ==Muita kemonomimejä== Lintuja: * Minto Aizawa (Tokyo Mew Mew)(tahitinlurikki) * Mystia Lorelei (Imperishable Night) (varpunen) * Ringo Akai (Tokyo Mew Mew) (perunpingviini) * Takaoka (Damekko Doubutsu) (kotka) Apinoita: * Purin Fong (Tokyo Mew Mew) * Saiyalaiset (Dragon Ball) Susia: * Kōga (Inuyasha) * Liru (Renkin 3-kyū Magical ? Pokān) * Ōka (.hack//Legend of the Twilight) * Uruno (Damekko Doubutsu) * Yuzuha (Utawarerumono) * Zafiira (Mahou Shoujo Lyrical Nanoha) * Zakuro Fujiwara (Tokyo Mew Mew) Muita: * Arurū, Erurū ja muita (Utawarerumono) * Bagi anime-elokuvasta "Bagi, the Monster of Mighty Nature" (1984) (puoliksi puuma) * Chiiko (Damekko Doubutsu) (pantteri) * Retasu Midorikawa (Tokyo Mew Mew) (rosopyöriäinen) * Unagi (Popotan) (pienjyrsijä) * Piyoko (DiGi Charat Nyo) (panda) Luokka:Animen ja mangan käsitteet en:Moe anthropomorphism#Animals
Paula Nummela

Paula Nummela (s. 1953) suunnittelee koruja ja on kirjoittanut astrologiaan liittyvän kirjan Pysähtynyt hetkiKirjaseuranta. Hän on entinen lentoemäntä. Hän on muusikko Kirkan leski.Iltalehti == Lähteet == Luokka:Suomalaiset astrologit Luokka:Suomalaiset korusuunnittelijat Luokka:Kuuluisien suomalaisten henkilöiden puolisot Luokka:Vuonna 1953 syntyneet Luokka:Elävät henkilöt Luokka:Lentoemännät ja stuertit
Odotettu hyöty

Odotettu hyöty on taloustieteessä hypoteesi siitä, miten agentit suhtautuvat satunnaisuutta tai epävarmuutta sisältäviin tilanteisiin. Hypoteesin mukaan agentit laskevat hyödyn odotusarvona mahdollisista tiloista eli painotettuna keskiarvona eri tilojen hyödyistä. Ensimmäisenä odotetun hyödyn hypoteesin esitti kirjallisessa muodossa Daniel Bernoulli 1783. Hän käytti sitä Pietarin paradoksin ratkaisemiseen. John von Neumann ja Oskar Morgenstern esittivät vuonna 1944 odotetun hyödyn teorian formaalisti, jonka vuoksi käytetään myös nimitystä von Neumann–Morgenstern -hyöty. Odotetun hyödyn hypoteesi on saanut runsaasti kritiikkiä osakseen, koska ihmisten käytös on osoittautunut ristiriitaiseksi yksinkertaisissa arpajaisissa. Käytös voi vaihtua riskiä kaihtavasta riskihakuiseksi kun sinänsä voittojen suuruutta ja todennäköisyyttä muutellaan. Allaisin paradoksi on tunnettu esimerkki odotetun hyödyn teorian ongelmista. Agenttien käyttäytymisestä epävarmuuden vallitessa on kehitetty useita uudempia teorioita, jotka pyrkivät ratkaisemaan odotetun hyödyn teorian ongelmat. Näistä yksi esimerkki on Daniel Kahnemanin ja Amos Tverskyn vuonna 1979 kehittämä prospektiteoria. Luokka:Mikrotaloustiede Luokka:Taloustieteen käsitteet
Toe Blake

Hector ”Toe” Blake CM (21. elokuuta 1912 – 17\. toukokuuta 1995)Toe Blake Hockey Hall Of FameViitattu 10.7.2024 oli kanadalainen jääkiekkoilija ja valmentaja National Hockey Leaguessa. Hän pelasi ammattilaisena vuodet 1934–1948. Blake valmensi Montreal Canadiensia 13 vuotta ja saavutti tuona aikana kahdeksan Stanley Cupia.Toe Blake Canadian ice-hockey player and coachViitattu 10.7.2024 == Saavutuksia == * Hart Trophy 1939 (paras pelaaja) * NHL:n paras maalintekijä 1939 * Montreal Canadiensin kapteeni 1940–1948 * Stanley Cup pelaajana 1935 (Montreal Maroons) sekä 1944 ja 1946 (Montreal Canadiens) * Lady Byng Trophy 1946 * NHL:n ykköstähdistössä 1939, 1940, 1945 * NHL:n kakkostähdistössä 1946 * Hockey Hall of Fameen 1966 * Member of the Order of Canada 1982 * Montrealissa hänen kotinsa lähellä sijainnut puisto on nimetty hänen mukaansa * 1998 sijalla 66 The Hockey News -lehden 100 suurimman pelaajan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta ==Lähteet== Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Hart Memorial Trophy -voittajat Luokka:Lady Byng Memorial Trophy -voittajat Luokka:Member of the Order of Canada Luokka:Vuonna 1912 syntyneet Luokka:Vuonna 1995 kuolleet
Mihail Borovitinov

Mihail Borovitinov (2. elokuuta 1874 Pietari – k. ei tiedossa) oli venäläinen lakimies, joka toimi toisen sortokauden aikana vuosina 1913–1917 Suomen senaatin talousosaston varapuheenjohtajana eli käytännössä pääministerinä niin sanotussa amiraalisenaatissa. Borovitinov suoritti oikeustieteellisen tutkinnon Pietarin yliopistossa vuonna 1896. Sen jälkeen hän harjoitti jatko- opintoja siirtyen edelleen Venäjän oikeusministeriön virkamieheksi. Hän toimi mm. Venäjän vankeinhoitoylihallituksen apulaispääjohtajana 1906–1909 sekä sen jälkeen oikeusministeriön lakineuvoston pysyvänä jäsenenä 1910–1911. Mihail Borovitinovin ura Suomessa alkoi 28. huhtikuuta 1911, jolloin hän siirtyi Suomen kenraalikuvernöörin kanslian päälliköksi. Siinä tehtävässä Borovitinov oli keskeinen tekijä, kun kenraalikuvernööri Franz Albert Seyn johti Suomen suuriruhtinaskunnan venäläistämistä. Palveluksistaan keisarikunnalle Borovitinov sai 27. huhtikuuta 1913 todellisen valtioneuvoksen arvon. Luottamuksen osoituksena Seynin taholta voidaan pitää Borovitinovin nimitystä Suomen keisarillisen senaatin talousosaston varapuheenjohtajksi 16. toukokuuta 1913. Tässä tehtävässä hän vei yhdenvertaisuuslain toteutusta entistä pitemmälle johtaessaan toista "sapelisenaattia", joksi venäläistyneitä Suomen senaattia silloin kutsuttiin. Venäläistyneen senaatin ja kenraalikuvernööri Seynin ura päättyi keisari Nikolai II:n kruunustaluopumiseen helmikuun vallankumouksen seurauksena 15. maaliskuuta 1917. Seuraavana päivänä Seyn ja Borovitinov vangittiin ja vietiin vangittuina junalla Pietariin. Borovitinovin myöhemmistä kohtaloista on vähän tietoa. Se on tullut esille, että Seynin puoliso toimi Borovitinovin taloudenhoitajana 1910–1920-luvun taitteessa. Marraskuussa 1919 suomalaisissa lehdissä oli uutinen jonka mukaan Borovitinov olisi ollut bolševikkien palveluksessa. Vuonna 1921 hänen kerrottiin olleen työssä jossain neuvostovirastossa Pietarissa.Borovitinov bolsevikien palveluksessa, Uusi Suomi 23.11.1919, nro 271, s. 9, Kansalliskirjaston digitaaliset aineistotNiin katoo maailman kunnia, Aamulehti, 14.07.1921, nro 158, s. 4, Kansalliskirjaston digitaaliset aineistot == Kirjallisuutta == * Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964. * Kari O. Virtanen: Ahdistettu kansakunta 1890–1917, WSOY, Porvoo/Helsinki, 1974, ISBN 951-0-06475-0. * Pertti Luntinen: F.A.Seyn – A Political Biography of a Tsarist Imperialist as Administrator of Finland, Studia Historica 19, Suomen Historiallinen Seura, Helsinki, 1985, ISBN 951-9254-72-2. == Lähteet == Luokka:Venäläiset poliitikot Luokka:Suomalaiset senaattorit Luokka:Vuonna 1874 syntyneet Luokka:Kuolinvuosi tuntematon
Hurrikaani Fifi

Hurrikaani Fifi oli tuhoisa trooppinen hirmumyrsky vuonna 1974. Se oli vuoden 1974 Atlantin hurrikaanikauden kolmas hurrikaani ja kuudes nimetty myrsky. == Hurrikaanin kehitys == Fifi syntyi Afrikan länsirannikolla 8. syyskuuta havaitusta säähäiriöstä. Se ylitti Atlantin viikossa ja kehittyi trooppiseksi matalapaineeksi Karibialla 14. syyskuuta. Se liikkui länteen ja voimistui hitaasti saavuttaen trooppisen myrskyn voiman 16. syyskuuta. Trooppisen hirmumyrskyn mitat Fifi saavutti 17. syyskuuta. Tuulet olivat voimakkaimmillaan, kun Fifi pyyhki Hondurasin pohjoisrannikkoa 18.–19. syyskuuta. Kun myrsky iski Belizeen 19. syyskuuta, se oli kakkosluokan hurrikaani Saffirin–Simpsonin hurrikaaniasteikolla. Fifi jatkoi matkaansa yli Guatemalan ja Meksikon, heikkeni trooppiseksi matalapaineeksi, mutta jatkoi matkaansa Tyynenmeren puolelle. On hyvin harvinaista, että trooppinen hirmumyrsky kulkee kahdella valtamerellä. Tyynenmeren puolella hurrikaani sai nimen Orlene. Se rantautui Meksikoon 23. syyskuuta, ja vaikka se oli voimistunut uudelleen kakkoskategoriaan, sen aiheuttamat tuhot olivat vähäiset. == Tuhot == Pahimmat tuhot osuivat Belizeen, Hondurasiin, Guatemalaan ja Meksikoon. Eri lähteiden mukaan 3 000–10 000 ihmistä sai surmansa; useimmat heistä hukkuivat rankkasateiden aiheuttamissa tulvissa. Aineelliset vahingot olivat mittavat: Hondurasissa tuhoutui kokonaisia kyliä, 80 % banaanisadosta, 40 % karjasta ja likimain koko kalastuslaivasto. Satatuhatta ihmistä menetti kotinsa. Maan tärkein satama Puerto Cortes vaurioitui pahasti, ja avustuksia tuotiin lentokuljetuksina. == Lähteet == Luokka:Vuoden 1974 Atlantin hurrikaanikausi
Foča

Foča () on kaupunki itäisessä Bosnia ja Hertsegovinassa Drinajoen varrella, nykyisellä Bosnian serbialueella. Kaupunki sijaitsee 70 kilometrin päässä Sarajevosta. Fočan kunnassa oli vuoden 2013 väestönlaskennan mukaan noin 17 600 asukasta. Kunnan väestöstä noin 92 prosenttia on serbialaisia, seitsemän prosenttia bosniakkeja ja loput muita. Noin 92 prosenttia asukkaista on ortodokseja, seitsemän prosenttia muslimeja ja loput muunuskoisia tai uskonnottomia. Foča oli yksi ensimmäisiä bosnialaisia kaupunkeja, joka joutui serbien käsiin sodassa vuonna 1992.BBC: Bosnian Serbs reject rape plaque (1.10.2004). Luettu 2.3.2012. Bosnian sodassa suurin osa kaupungin muslimeista ajettiin pois sieltä, mutta osa vietiin leireille. == Lähteet == == Aiheesta muualla == * Virallinen sivusto * Lone preacher: the Serb mayor who is trying to heal Bosnia's scars of war (The Telegraph) Luokka:Bosnia ja Hertsegovinan kaupungit Luokka:Serbitasavalta